রেজাল্ট বেরোলো। সেদিন ছিল বুধবার। না, এবার পড়াশোনা শুরু করতেই হবে। তবে আজ থেকে নয়। সপ্তাহের প্রথম দিন শনিবার থেকে। শনিবার এলো। সেদিন মাসের ২৬ তারিখ। আচ্ছা, আগামী মাসের শুরু থেকেই না হয় শুরু করা যাক। এভাবে হিসাব কষতে কষতেই দরজায় কড়া নাড়লো পরবর্তী পরীক্ষা। সেইভাবে প্রস্তুতি আর হয়ে উঠল না সাকিবের। মাথার চুল ছিঁড়েও এখন কোনো লাভ নেই। সময় তো চলে গেছে তার নিজস্ব গতিতে। কিন্তু সে তো সেই গতিহীনই রয়ে গেল!